Ulan Batoras

Ulan Batoras (mong. Улаанбаатар) – miestas vidurio Mongolijoje, šalies sostinė. 2016 m. Ulan Batore gyveno apie 1 396 300 žmonių (beveik pusė Mongolijos gyventojų), miestas sparčiai auga. Išsidėstęs prie Tūlo upės, 1310 m aukštyje virš jūros lygio, apsuptas kalnagūbrių. Pagrindinis šalies politikos, kultūros, pramonės ir susisiekimo centras. Keliais susisiekia su visais didesniais Mongolijos miestais, geležinkeliu – su Sibiro ir Kinijos magistralėmis. Išvystyta statybinių medžiagų, avalynės, drabužių, odos gaminių, vaistų, porceliano, pieno pramonė. Yra mėsos gamyklų, alaus daryklų, elektros jėgainė. Netoli miesto yra lignito šachtų. Miestas sparčiai ėmė augti po Antrojo pasaulinio karo, daugiausia padedamas planinės TSRS ekonomikos. Įrengti platūs medžiais apsodinti bulvarai ir aikštės, vyrauja neoklasicizmo stilius. Mieste yra Valstybinė viešoji biblioteka, keletas muziejų, Nacionalinis teatras, Mongolijos valstybinis universitetas (įkurtas 1942 m.), Mokslų akademija. Yra Budos – buvusio tautos dvasinio vado – vienuolynas, kuriame dabar įrengtas muziejus. Miesto centre – Damdino Suchė-Batoro paminklas. Etimologija Miesto istorija mena daug pavadinimų. 1639–1706 m. jis buvo žinomas kaip Urga (mong. Өргөө – „jurtos rūmai“), 1706–1911 m. kaip Churė (mong. Хүрээ – „stovykla“) arba Ich Churė (mong. Их Хүрээ – „didžioji stovykla“). Kinijoje jis buvo žinomas kaip Kulunas. 1911 m. šaliai gavus nepriklausomybę, miestas pervadintas Nijslel Churė (mong. Нийслэл Хүрээ – „sostinės miestas“). Nugalėjus komunistų revoliucijai Mongolijoje, 1924 m. miestas tapo Ulan Batoru (mong. Улаанбаатар – „raudonasis didvyris“) – taip pavadintas tautos didvyrio Damdino Suchė-Batoro garbei, kuris išvadavo šalį nuo kinų ir pasikvietė sovietinę armiją. Angliškai miestas iki 1924 m. buvo vadinamas Urga arba Kuren. Geografija Ulan Batoras yra įsikūręs apie 1350 metrų aukštyje nuo jūros lygio, miestas yra kiek ryčiau Mongolijos centro prie Tūlo upės. Ulan Batoras yra šalčiausia pasaulio sostinė (vidutinė metinė temperatūra -1,3 °C). Žiemos būna labai šaltos, temperatūra gali nukristi iki 30–40 laipsnių šalčio, o vasaros būna karštos (30–35 °C šilumos). Transportas Mieste yra Čingistano tarptautinis oro uostas (anksčiau Buyant Ukhaa oro uostas), kuris susisiekia su didžiausiais Mongolijos miestais. Per sostinę nutiestas Kinijos–Sibiro magistralinis geležinkelis. Ulan Batore yra autobusų ir troleibusų sistema. Mieste yra 8 troleibusų maršrutai. Už taksi Ulan Batore reikia mokėti 350 MNT už kilometrą (2006). Administracinis savivaldybės suskirstymas Bagachangajas Baganūras Bajangolas Bayanzirchas Čingeltėjus Chan Ulas Nalaichas Songino Chairchanas Siuchė Batoras Istorija Miestas įkurtas 1639 m. kaip budistų vienuolių centras, ilgą laiką vadinosi Urga. XIX a. viduryje ėmė vystytis kaip verslo centras kelyje tarp Rusijos ir Kinijos. 1911 m. jis tapo nepriklausomos Išorinės Mongolijos valstybės sostine, o 1921 m. padedant sovietinėms karo pajėgoms buvo užimtas mongolų revoliucionierių. 1924 m. jie įkūrė komunistinę Mongolijos Liaudies Respubliką ir miestą pervadino Ulan Batoru. Sportas Futbolas Anduud City Club Arvis FC Athletic 220 FC Deren FC Erčim FC Gepro FC Selenge Press FC FC Ulaanbaatar Ulaanbaatar City FC Erčimo stadionas MFF stadionas Miestai partneriai Tiandzinas, KLR Taipėjus, Taivanas Seulas, Pietų Korėja Denveris, JAV Gold Kostas, Australija Mijakonojas, Japonija Lydsas, JK Panoramos pokyčiai Šaltiniai